**การศึกษาแนวทางการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด19**

**จังหวัดระนอง**

ธีลัดดา ดีสม

สาขาวิชาการจัดการอุตสาหกรรมท่องเที่ยวและบริการ วิทยาลัยการจัดการอุตสาหกรรมบริการ มหาวิทยาลัยราชภัฏสวนสุนันทา

E-mail: [tiladda\_1998@hotmail.com](mailto:tiladda_1998@hotmail.com)

**บทคัดย่อ**

การศึกษาเพื่อทำบทความวิชาการครั้งนี้ ถือเป็นส่วนหนึ่งในงานวิจัยที่กำลังดำเนินงาน และเป็นการสำรวจและรวบรวมข้อมูลพื้นฐานของชุมชนท่องเที่ยวจังหวัดระนอง หลังสถานการณ์การแพร่ระบาดของไวรัสโคโรน่า 2019 เริ่มคลี่คลาย เพื่อทำการวิเคราะห์ และประเมินศักยภาพ โอกาสและข้อจำกัด สู่แนวทางการปรับตัวให้แก่ชุมชนเพื่อการสร้างการท่องเที่ยวชุมชนอย่างยั่งยืน โดยงานวิจัยนี้ ผู้วิจัยได้เลือกใช้การวิจัยเชิงผสมผสาน (mixed method research) ระหว่างการวิจัยเชิงคุณภาพและการวิจัยเชิงปริมาณ โดยวิธีจากการสัมภาษณ์ผู้มีส่วนได้ส่วนเสียทางตรงและทางอ้อม ในกิจกรรมการท่องเที่ยว พร้อมทั้งใช้แบบประเมินจากการสังเกตความร่วมมือของชุมชนในพื้นที่ ที่มีส่วนร่วมในกิจกรรมอบรมที่ถูกสร้างขึ้นเพื่อใช้เป็นเครื่องมืองานวิจัยในครั้งนี้ ดังนั้น ผลลัพธ์ที่ได้จากงานวิจัยในครั้งนี้ จึงเป็นแนวทางทางการปรับตัวของชุมชนสู่การจัดการชุมชนท่องเที่ยวอย่างยั่งยืนหลังสถานการณ์โควิด 19 ของจังหวัดระนอง และชุมชนมีความรู้ความสามารถสู่การจัดการการท่องเที่ยวแนวใหม่ มีการปรับตัวของการท่องเที่ยวชุมชนได้อย่างมีประสิทธิภาพและประสิทธิผล สร้างรายได้ให้แก่ชุมชนตนเอง โดยขจัดปัญหาการย้ายออกของแรงงานชุมชนในพื้นที่ ทั้งยังสามารถรองรับนักท่องเที่ยวได้ในทุกฤดูกาล ซึ่งถือเป็นแนวทางการจัดการชุมชนท่องเที่ยวอย่างยั่งยืนหลังสถานการณ์โควิด 19 ที่ผู้วิจัยคาดหวังไว้หลังเสร็จสิ้นงานวิจัยครั้งนี้ ดังนั้นบทความวิชาการนี้ จะถ่ายทอดรูปแบบการดำเนินงานวิจัย รวมทั้งหลักสูตรที่ใช้ในการอบรมโดยมีวัตถุประสงค์เพื่อใช้ในงานวิจัยการศึกษาแนวทางการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด19 จังหวัดระนอง ต่อไป

**คำสำคัญ:** การปรับตัว, ชุมชนท่องเที่ยว, โควิด 19

**The Guideline for an Adaptation to Sustainable Community-based Tourism Management after COVID19**

Tiladda Deesom

Master of Art in Tourism and hospitality industry management, Suan Sunandha Rajabhat University

E-mail: [tiladda\_1998@hotmail.com](mailto:tiladda_1998@hotmail.com)

**Abstract**

This academic paper is one of a part to the topic research in social science “the Guideline for an Adaptation to Sustainable Community-based Tourism Management after COVID19”. The research aims to do survey and data collection for ground based information (environment, community life) in community area which do business about tourism activity after the relief of COVID19. The research is applied by mixed method research to gather information by observing in participatory activities of community, doing depth interviewing and questionnaire to stakeholders in order to analyze all information and conclusion to reach out the research purposes. The research result will be expected as the guideline for an adaptation to sustainable community-based tourism management after COVID19 to let community having knowledge and skill in management as well as an adaptation and sustainable tourism management after the situation of COVID19 being relief. Therefore, this paper will be presented the research purposes including the detail of research process including participatory activity details which is the one of a research tool to make research succeed. After work, community will have more knowledge and management skills to deal efficiently with problem in tourism field after COVID19 after all.

**Keywords:** adaptation, community-based tourism, COVID19

**บทนำ**

ตามคำแถลงนโยบายของคณะรัฐมนตรี ของพลเอกประยุทธ์ จันทร์โอชา นายกรัฐมนตรีที่ได้แถลงต่อรัฐสภาเมื่อวันที่ 25 กรกฎาคม 2562 ในนโยบายหลัก 12 ด้าน ข้อที่ 5 เรื่องการพัฒนาเศรษฐกิจและความสามารถในการแข่งขันของไทยหัวข้อ 5.4 การพัฒนาภาคการท่องเที่ยว มีประเด็นการพัฒนาดังต่อไปนี้ ประเด็นที่ 1 พัฒนาคุณภาพและความหลากหลายของแหล่งท่องเที่ยวโดยส่งเสริมพัฒนาให้ประเทศไทยเป็นแหล่งท่องเที่ยวคุณภาพระดับโลกที่มีเอกลักษณ์โดดเด่นบนพื้นฐานของวัฒนธรรมไทยการอนุรักษ์ทรัพยากรธรรมชาติและสิ่งแวดล้อมและการจัดการขยะและของเสียเพื่อให้เกิดความยั่งยืนของระบบนิเวศสิ่งแวดล้อมและชุมชนท้องถิ่นรวมทั้งพัฒนาการท่องเที่ยวในรูปแบบหลายประเทศจุดมุ่งหมายเดียวกันการพัฒนาแหล่งท่องเที่ยวในเชิงกลุ่มพื้นที่เมืองหลักและเมืองรองที่มีศักยภาพการท่องเที่ยวเชิงสร้างสรรค์และวัฒนธรรมการท่องเที่ยวเชิงธุรกิจการท่องเที่ยวเชิงสุขภาพการท่องเที่ยวเชิงกีฬาและนันทนาการการท่องเที่ยวเรือสำราญและการท่องเที่ยวเชื่อมโยงกับประเทศเพื่อนบ้าน ประเด็นที่ 2 ดึงดูดนักท่องเที่ยวที่มีคุณภาพรายได้สูงโดยมุ่งเน้นขยายตลาดคุณภาพพร้อมกับรักษาตลาดเดิมรวมทั้งนำระบบดิจิทัลมาใช้ในการส่งเสริมการท่องเที่ยวเพื่อให้นักท่องเที่ยวสามารถเข้าถึงแหล่งท่องเที่ยวในพื้นที่ต่างๆของประเทศได้อย่างมีประสิทธิภาพ ประเด็นที่ 3 พัฒนาคุณภาพและมาตรฐานธุรกิจบริการที่เกี่ยวเนื่องกับการท่องเที่ยวอาทิธุรกิจสปาและแพทย์แผนไทย ผลิตภัณฑ์ยาและสมุนไพรไทยเพื่อสร้างความหลากหลายของสินค้าและสร้างโอกาสการขยายฐานการผลิตและการตลาดในระดับภูมิภาคตลอดจนส่งเสริมธุรกิจบริการที่มีศักยภาพสู่ระดับสากล ประเด็นที่ 4 ดูแลความปลอดภัยของนักท่องเที่ยวอย่างเข้มงวดโดยเพิ่มมาตรฐานการดูแลรักษาความปลอดภัยแก่นักท่องเที่ยวจากอาชญากรรมการฉ้อฉลและอุบัติเหตุที่เกิดจากความบกพร่องของผู้ประกอบการเพิ่มความเข้มงวดในการดูแลรักษาความปลอดภัยและให้บริการนักท่องเที่ยวโดยเฉพาะบริเวณแหล่งท่องเที่ยวทางน้ำหรือทางทะเลเกาะหมู่เกาะถ้ำและน้ำตก อำนวยการและบูรณาการความช่วยเหลือนักท่องเที่ยวให้มีประสิทธิภาพ ประเด็นที่ 5 ส่งเสริมให้เกิดการกระจายรายได้จากธุรกิจท่องเที่ยวสู่ชุมชน โดยพัฒนาเครือข่ายวิสาหกิจให้เป็นเครื่องมือในการพัฒนาความเชื่อมโยงระหว่างธุรกิจหลักธุรกิจรองธุรกิจสนับสนุนและการพัฒนาเชื่อมโยงในเชิงกลุ่มพื้นที่ที่มีศักยภาพรวมทั้งพัฒนาทักษะและองค์ความรู้ของท้องถิ่นชุมชนและสถาบันการศึกษาเพื่อสนับสนุนให้มีส่วนร่วมในการพัฒนาและทำธุรกิจการท่องเที่ยวในพื้นที่ให้มากขึ้นอาทิการพัฒนายุวมัคคุเทศก์ เป็นต้น

**COVID 19**

จากสถานการณ์การแพร่ระบาดไวรัสโคโรนา 2019 (COVID- 19) ตั้งแต่ช่วงต้นปี 2563 เป็นต้นมา ทำให้ต้องมีการระงับการทำกิจกรรมทั้งทางด้านการท่องเที่ยวและกีฬา เพื่อควบคุมการแพร่ระบาดลดการติดเชื้อของผู้ติดเชื้อรายใหม่ในแต่ละวันของประเทศไทย การระงับการเดินทางเข้าของนักท่องเที่ยวต่างชาติภาคการท่องเที่ยวสูญเสียรายได้ร้อยละ 75.8 การเดินทางขาเข้าระหว่างประเทศลดลงร้อยละ 80.5 (เทียบระหว่างปี 2563 และ ปี 2562) และปรับประมาณการรายได้การท่องเที่ยวของปี 2564 จากเดิม 1.2 ล้านล้านบาท เป็น 8.5 แสนล้านบาท ลดลง 3.5 แสนล้านบาท การไม่สามารถเดินทางข้ามจังหวัดได้ของนักท่องเที่ยวชาวไทยและการเปลี่ยนวิถีการดำเนินชีวิตในสถานการณ์ปกติ ไปสู่การรูปแบบพฤติกรรมและการปฏิบัติตนแบบใหม่ (New Normal )เพื่อผลในการป้องการติดเชื้อไวรัสโคโรนา 2019 (COVID- 19)ให้ได้มากที่สุด และการท่องเที่ยวเป็นส่วนสำคัญในการขับเคลื่อนเศรษฐกิจของประเทศมาโดยตลอด จึงจำเป็นอย่างยิ่งที่ต้องมีการปรับตัวเพื่อให้สอดคล้องกับวิถีชีวิตแนวใหม่ (New Normal) ทั้งนี้การมีมาตรฐานด้านสุขอนามัยจึงเป็นส่วนสำคัญในการสร้างความเชื่อมั่นให้นักท่องเที่ยวที่เดินทางมาท่องเที่ยวในพื้นที่ กระทรวงการท่องเที่ยวและกีฬา และกระทรวงสาธารณสุข โดยกรมควบคุมโรค กรมอนามัย กรมสนับสนุนบริการสุขภาพ และหน่วยงานภาครัฐละเอกชนในอุสาหกรรมท่องเที่ยว ได้ร่วมกันจัดทำโครงการ Amazing Thailand Safety and Healty Administration (SHA) โดยมีวัตถุประสงค์เพื่อให้การท่องเที่ยวเป็นส่วนหนึ่งของการควบคุมโรค ทำให้นักท่องเที่ยวทั้งชาวไทยและชาวต่างชาติได้รับประสบการณ์ที่ดี และมั่นใจในความปลอดภัยด้านสุขอนามัยจากสินค้าและบริการด้านการท่องเที่ยวของประเทศไทย โดยนำมาตรฐานความปลอดภัยด้านสาธารณสุขผนวกกับมาตรฐานการให้บริการที่มีคุณภาพของสถานประกอบการ เพื่อลดความเสี่ยงและป้องกันการแพร่ระบาดของโรคโควิด – 19 โดยมาตรฐาน SHA แบ่งเป็น 10ประเภท กิจกรรม ได้แก่ 1)ประเภทภัตตาคาร/ร้านอาหาร 2)ประเภทโรงแรม/ที่พักและสถานที่จัดประชุม 3)ประเภทนันทนาการและสถานที่ท่องเที่ยว 4)ประเภทยานพาหนะ 5)ประเภทบริษัทนำเที่ยว 6)ประเภทสุขภาพและความงาม 7)ประเภทห้างสรรพสินค้าและศูนย์การค้า 8)ประเภทกีฬาและการท่องเที่ยว 9)โรงละคร มหรสพและกิจกรรม 10)ประเภทร้านค้าของที่ระลึกและร้านค้าอื่นๆ โดยมีสภา สมาพันธ์ และสมาคมต่างๆในอุตสาหกรรมการท่องเที่ยวเป็นผู้ดำเนินการตรวจประเมิน Checklist พร้อมรับรองผลการปรับปรุงสถานประกอบการ และการท่องเที่ยวแห่งประเทศไทย เป็นผู้ทำหน้าที่ควบคุมตราสัญลักษณ์ และสามารถเพิกถอนตราสัญลักษณ์ SHA ได้ในกรณีผู้ประกอบการไม่สามารถรักษามาตรฐานให้เป็นไปตามมาตรฐาน SHA

**ชุมชนท่องเที่ยวจังหวัดระนอง**

จังหวัดระนองเป็นจังหวัดแรกบนฝั่งทะเลอันดามัน ตั้งอยู่บนส่วนที่แคบที่สุดของคาบสมุทรมลายู ระหว่างมหาสมุทรแปซิฟิกกับมหาสมุทรอินเดีย อยู่ทางด้านทิศตะวันตกของภาคใต้ ประมาณละติจูดที่ 10 องศาเหนือ และลองติจูดที่ 99 องศาตะวันออก ห่างจากกรุงเทพมหานครตามเส้นทางรถยนต์ถนนเพชรเกษมประมาณ 580 กิโลเมตร มีเนื้อที่ประมาณ 3,298,045 ตารางกิโลเมตร มีลักษณะรูปร่างเรียวยาวและแคบ ความยาวจากเหนือสุดถึงใต้สุดประมาณ 169 กิโลเมตร ความกว้างประมาณ 44 กิโลเมตร ส่วนที่แคบที่สุดประมาณ 9 กิโลเมตร บริเวณคอคอดกระในเขตอำเภอกระบุรี จังหวัดระนองถือเป็นเมืองการค้า และชายแดนที่สำคัญของฝั่งภาคใต้ตอนบน รวมถึงมีทรัพยากรสิ่งแวดล้อมทั้งทางธรรมชาติวัฒนธรรมที่หลากหลายในพื้นที่ตนเอง จึงทำให้ระนองเป็นเมืองที่มีความหลากหลายทางกายภาพสำหรับการท่องเที่ยว รวมไปถึงทรัพยากรธรรมชาติเพื่อการท่องเที่ยวก็สร้างชื่อเสียงให้ระดับโลก ตัวอย่างเช่น ชีวมณฑลของโลก อยู่ในอาณาเขตจังหวัดนี้ (UNESCO ประกาศให้เป็น “พื้นที่เขตสงวนชีวมณฑล”ในปี 2540)หรือพลับพลึงธาร ราชินีแห่งสายน้ำคลองนาคาที่มีหนึ่งเดียวในโลก คือ พบได้เฉพาะในประเทศไทยเท่านั้น ซึ่งปกติจะปรากฏขึ้นตามคลองตามจังหวัดพังงา และระนอง รวมทั้งเป็นที่อยู่อาศัยของปลานานาชนิดและเป็นสิ่งที่ดึงดูดนักท่องเที่ยวเข้ามาในจังหวัดระนองเพื่อมาเข้าชม หรือเข้าร่วมกิจกรรมของชุมชนที่จัดขึ้นเพื่อให้นักท่องเที่ยวชื่นชมความงดงามของธรรมชาติและสิงแวดล้อมในชุมชนนั้น ๆ ดังนั้นการจะดึงนักท่องเที่ยวเข้าโดยการใช้ทรัพยากรธรรมชาติที่มีอยู่ให้เป็นประโยชน์นั้น ต้องคำนึงถึงการจัดการและมองถึงผลกระทบในระยะยาว พร้อมคำนึงถึงการใช้ทรัพยากรธรรมชาติที่มีอยู่ให้เหมาะสมกับชุมชนนั้น ๆ เพื่อในการดำเนินการจัดกิจกรรมที่สอดคล้องกับสภาพแวดล้อมของธรรมชาติและชุมชนโดยไม่ส่งผลกระทบต่อชีวิตความเป็นอยู่ของชุมชน รวมทั้งการปรับเปลี่ยนกิจกรรมหรือการวางแผนการจัดการการท่องเที่ยวหลังสถานการณ์การแพร่ระบาดไวรัสโคโรนา 2019 (COVID- 19) ตั้งแต่ช่วงต้นปี 2563 เป็นต้นมา เพราะถือว่าจะสามารถสร้างรากฐานความเข้มแข็งของชุมชนสู่การเรียนรู้การปรับตัวเพื่อคงไว้ซึ่งกิจกรรมการท่องเที่ยวในชุมชนอย่างยั่งยืน

ดังนั้น บทความวิชาการเรื่องการศึกษาแนวทางการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด19 จังหวัดระนอง ถือเป็นส่วนหนึ่งในงานวิจัยที่กำลังดำเนินงาน และเป็นการสำรวจและรวบรวมข้อมูลพื้นฐานของชุมชนท่องเที่ยวจังหวัดระนองหลังสถานการณ์การแพร่ระบาดของไวรัสโคโรน่า 2019 เริ่มคลี่คลาย เพื่อทำการวิเคราะห์ และประเมินศักยภาพ โอกาสและข้อจำกัด สู่แนวทางการปรับตัวให้แก่ชุมชนเพื่อการสร้างการท่องเที่ยวชุมชนอย่างยั่งยืน โดยงานวิจัยนี้ ผู้วิจัยได้เลือกใช้การวิจัยเชิงผสมผสาน (mixed method research) ระหว่างการวิจัยเชิงคุณภาพและการวิจัยเชิงปริมาณ โดยวิธีจากการสัมภาษณ์ผู้มีส่วนได้ส่วนเสียทางตรงและทางอ้อม ในกิจกรรมการท่องเที่ยว พร้อมทั้งใช้แบบประเมินจากการสังเกตความร่วมมือของชุมชนในพื้นที่ ที่มีส่วนร่วมในกิจกรรมอบรมที่ถูกสร้างขึ้นเพื่อใช้เป็นเครื่องมืองานวิจัยในครั้งนี้ ดังนั้น ผลลัพธ์ที่ได้จากงานวิจัยในครั้งนี้ จึงเป็นแนวทางทางการปรับตัวของชุมชนสู่การจัดการชุมชนท่องเที่ยวอย่างยั่งยืนหลังสถานการณ์โควิด 19 ของจังหวัดระนอง และชุมชนมีความรู้ความสามารถสู่การจัดการการท่องเที่ยวแนวใหม่ มีการปรับตัวของการท่องเที่ยวชุมชนได้อย่างมีประสิทธิภาพและประสิทธิผล สร้างรายได้ให้แก่ชุมชนตนเอง โดยขจัดปัญหาการย้ายออกของแรงงานชุมชนในพื้นที่ ทั้งยังสามารถรองรับนักท่องเที่ยวได้ในทุกฤดูกาล ซึ่งถือเป็นแนวทางการจัดการชุมชนท่องเที่ยวอย่างยั่งยืนหลังสถานการณ์โควิด 19 ที่ผู้วิจัยคาดหวังไว้หลังเสร็จสิ้นงานวิจัยครั้งนี้ ดังนั้นบทความวิชาการนี้ จะถ่ายทอดรูปแบบการดำเนินงานวิจัย รวมทั้งหลักสูตรที่ใช้ในการอบรมโดยมีวัตถุประสงค์เพื่อใช้ในงานวิจัยการศึกษาแนวทางการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด19 จังหวัดระนองต่อไป โดยมีรายละเอียดดังนี้

**อุปกรณ์และวิธีการวิจัย**

1.ลักษณะงานวิจัย

งานวิจัยนี้ ใช้การวิจัยเชิงปฏิบัติการอย่างมีส่วนร่วม (participatory action research) โดยอาศัยเทคนิคการวิจัยแบบผสมผสาน (mixed methods) ระหว่างการวิจัยเชิงคุณภาพและการวิจัยเชิงปริมาณด้วยการจัดการอบรมและสร้างกิจกรรมเพื่อเสริมสร้างศักยภาพการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด 19

2.ประชากรและกลุ่มตัวอย่าง

ประชากรกลุ่มเป้าหมายคือชุมชนการท่องเที่ยวในจังหวัดระนอง โดยคัดเลือกชุมชนท่องเที่ยวในจังหวัดระนองที่มีศักยภาพในการดำเนินกิจกรรมการท่องเที่ยวและมีความพร้อมที่จะปรับเปลี่ยนการจัดการเพื่อการปรับตัวสู่การจัดการท่องเที่ยวในรูปแบบใหม่หลังโควิด 19 และผู้มีส่วนได้ส่วนเสียในพื้นที่ มาทำการสัมภาษณ์เชิงลึก พร้อมทั้งใช้เครื่องมือการวิจัยเพื่อการศึกษาโดยใช้ตัวแทนชุมชนเข้าร่วมโครงการเพิ่มศักยภาพการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด 19

3.เครื่องมือที่ใช้ในการวิจัยมีดังนี้

3.1 หลักสูตรการอบรมระยะสั้น เรื่อง โครงการอบรมเพื่อเพิ่มศักยภาพการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด 19

3.2 แบบประเมินผลความรู้ของกลุ่มชุมชนท่องเที่ยวเกี่ยวกับการจัดการการท่องเที่ยวหลังโควิด 19 ก่อนและหลังการอบรม มีเนื้อหาดังนี้

1. COVID 19

2. การเตรียมตัวป้องกันและมาตรการรับมือ โควิด 19

3. การจัดการท่องเที่ยวรูปแบบใหม่ (New Normal Tourism Management)

3.3 แบบประเมินโครงการการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด19 จังหวัดระนอง ประกอบด้วย ตอนที่ 1 ข้อมูลทั่วไปของผู้เข้าอบรม ตอนที่ 2 ความพึงพอใจต่อโครงการการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด19 จังหวัดระนอง และตอนที่ 3 ข้อเสนอแนะและความคิดเห็นเพิ่มเติม

4.ขั้นตอนการดำเนินงานวิจัย

4.1 การศึกษาข้อมูลและบริบทของพื้นที่ชุมชนท่องเที่ยวจังหวัดระนอง และการศึกษาความต้องการของชุมชนพร้อมทั้งหน่วยงานในพื้นที่ เพื่อนำข้อมูลมาใช้เป็นแนวทางการจัดการอบรม โครงการอบรมเพื่อเพิ่มศักยภาพการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด 19

4.2 การสร้างหลักสูตรการอบรม โครงการอบรมเพื่อเพิ่มศักยภาพการปรับตัวสู่การจัดการชุมชนท่องเที่ยวอย่างยั่งยืนหลังสถานการณ์โควิด 19 โดยมีการเตรียมการ การนำร่างหลักสูตรการอบรมไปเข้าร่วมประชุม เพื่อเป็นการแลกเปลี่ยนความคิดเห็น เพื่อการปรับเปลี่ยนหัวข้อ เนื้อหาการอบรมเพื่อความเหมาะสมต่อชุมชนที่จะเข้ารับการอบรมเพื่อเพิ่มศักยภาพให้บรรลุเป้าหมายที่ตั้งไว้ของงานวิจัย หลังจากได้หลักสูตร มีการประชาสัมพันธ์ตามชุมชนจังหวัดระนอง เพื่อให้ชุมชนท่องเที่ยว หน่วยงานในพื้นที่ ส่งตัวแทนเพื่อเข้ารับการอบรมและสามารถนำความรู้ไปปรับใช้ได้หลังจากการอบรมได้อย่างมีประสิทธิภาพต่อไป

4.3 การประเมินผล และการวัดความพึงพอใจของผู้เข้าร่วมอบรม สามารถแบ่งออกได้ดังนี้

**การประเมินผล**

**ระดับคะแนน เกณฑ์ความรู้**

ร้อยละ 80.00 ขึ้นไป มากที่สุด

ร้อยละ 70.00 – 79.99 มาก

ร้อยละ 60.00 – 69.99 ปานกลาง

ร้อยละ 50.00 – 59.99 น้อย

ต่ำกว่า 49.99 น้อยที่สุด

**การวัดระดับความพึงพอใจ**

**ค่าเฉลี่ยระดับความพึงพอใจ** **เกณฑ์ความพึงพอใจ**

4.51 – 5.00 มากที่สุด

3.51 – 4.50 มาก

2.51 – 3.50 ปานกลาง

1.51 – 2.50 น้อย

1.00 – 1.50 น้อยสุด

**สรุป**

การเขียนงานบทความวิชาการนี้ เป็นส่วนหนึ่งในหัวข้อของงานวิจัยเพื่อในการการศึกษาและการวางแนวทางเพื่อการสำรวจและรวบรวมข้อมูลพื้นฐานของชุมชนท่องเที่ยวจังหวัดระนอง หลังสถานการณ์การแพร่ระบาดของไวรัสโคโรน่า 2019 เริ่มคลี่คลาย โดยงานวิจัยได้มีเครื่องมืองานวิจัยเพื่อใช้ในการศึกษาและการดำเนินการเพื่อให้ได้มาซึ่งทักษะการจัดการและการปรับตัวของการจัดการการท่องเที่ยวและทำให้เกิดกิจกรรมท่องเที่ยวอย่างยั่งยืนในเวลาเดียวกัน โดยส่วนหนึ่งของเครื่องมืองานวิจัย คือการสร้างหลักสูตรการอบรมเพื่อพัฒนาศักยภาพชุมชนท่องเที่ยวจังหวัดระนองให้สามารถวางแผนจัดการ ปรับตัวการท่องเที่ยวของชุมชนตนเองได้หลังการแพร่ระบาดของโควิด 19 โดยผลลัพธ์ที่ได้จากโครงการอบรมในครั้งนี้ ต้องผ่านกระบวนการการสังเกต ทำข้อสรุป และผ่านกระบวนการวิเคราะห์ สังเคราะห์อย่างละเอียดถี่ถ้วย จึงจะพัฒนาเป็นแนวทางทางการปรับตัวของชุมชนสู่การจัดการชุมชนท่องเที่ยวอย่างยั่งยืนหลังสถานการณ์โควิด 19 ของจังหวัดระนอง เพื่อนำไปจัดทำคู่มือการดำเนินงานที่เหมาะสมกับพื้นที่ตนเองต่อไป โดยชุมชนจะได้รูปแบบคู่มือการจัดการท่องเที่ยวชุมชนอย่างยั่งยืนแนวใหม่ในสภาวะการปรับตัวหลังจากโควิด19 ดังนั้น งานวิจัยที่ผู้วิจัยกำลังดำเนินการ จะทำให้ชุมชนท่องเที่ยวจังหวัดระนองมีความรู้ความสามารถสู่การจัดการการท่องเที่ยวแนวใหม่ มีการปรับตัวของการท่องเที่ยวชุมชนได้อย่างมีประสิทธิภาพและประสิทธิผล และสร้างรายได้ให้แก่ชุมชนตนเอง โดยขจัดปัญหาการย้ายออกของแรงงานชุมชนในพื้นที่ ทั้งยังสามารถรองรับนักท่องเที่ยวได้ในทุกฤดูกาล ซึ่งถือเป็นแนวทางการจัดการชุมชนท่องเที่ยวอย่างยั่งยืนหลังสถานการณ์โควิด 19 ดังที่ผู้วิจัยคาดหวังไว้หลังเสร็จสิ้นงานวิจัยครั้งนี้

**บรรณานุกรม**

พลอยระดา ภูมี, วรวัฒน์ ทิพจ้อย และณัฏฐนันธ์ สุวรรณวงก์. (2559). การเสริมสร้างศักยภาพมัคคุเทศก์ท้องถิ่นในพื้นที่ชุ่มน้ำหนองหานกุมภวาปี จังหวัดอุดรธานี. วารสารการพัฒนาชุมชนและคุณภาพชีวิต. (น.249 – 260). มหาวิทยาลัยราชภัฏอุดรธานี.

มหาวิทยาลัยเกษตรศาสตร์. (2538). รายงานฉบับสุดท้าย สาระสำคัญประกอบแผนแม่บทเพื่อพัฒนาโครงข่ายการท่องเที่ยวด้านการท่องเที่ยวทางธรรมชาติ จังหวัดเชียงใหม่. เสนอต่อ องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.). คณะวนศาสตร์ มหาวิทยาลัยเกษตรศาสตร์. กรุงเทพฯ.

อิสรภรณ์ อุ่นขาว. (2552). โครงการศึกษารูปแบบการจัดการการท่องเที่ยวเชิงอนุรักษ์คลองนาคาที่เหมาะสมกับศักยภาพของชุมชน ต.นาคา อ.สุขสำราญ จ.ระนอง. สำนักงานกองทุนสนับสนุนการวิจัย (สกว.)

สมชาย เลี้ยงพรพรรณ. (2547). การศึกษาศักยภาพแหล่งท่องเที่ยวเชิงอนุรักษ์ในบริเวณทะเลสาบสงขลา.สำนักงานกองทุนสนับสนุนการวิจัย (สกว.)

Lourens, M. (2007) Route tourism: a roadmap for successful destinations and local economic development. Development Southern Africa Volume 24, Issue 3, 2007, pp.475-490.

Larson, P., Svendsen, D., 1995 Participatory Monitoring and Evaluation: A Practical Guide for successful ICDPs. WWF-USA, Washington D.C.

Pretty, J. N., Gujit, I., Scoones, I., Thompson, J., 1995. A Trainer’s Guide for Participatory Learning and Action. Sustainable Agriculture Programme. International Institute for Environment and Development, 3 Endsleigh Street. London WCIH ODD, UK